b'\n_START_ARTICLE_\nTietojenk\xc3\xa4sittelyteoria\n_START_PARAGRAPH_\nTietojenk\xc3\xa4sittelyteoria kehitt\xc3\xa4\xc3\xa4 ja soveltaa matemaattisia menetelmi\xc3\xa4 tietojenk\xc3\xa4sittelyteht\xc3\xa4vien systemaattiseen mallintamiseen, analysointiin ja ratkaisuun. Tietojenk\xc3\xa4sittelyteoreettisilla menetelmill\xc3\xa4 on keskeinen asema esimerkiksi ohjelmointikielten ja niiden k\xc3\xa4\xc3\xa4nt\xc3\xa4jien kehitt\xc3\xa4misess\xc3\xa4, ohjelmistoj\xc3\xa4rjestelmien suunnittelutekniikoissa, rinnakkaisten tietokonearkkitehtuurien suunnittelussa, kryptografiassa, tietoliikenneverkkojen reititysalgoritmeissa ja protokollissa sek\xc3\xa4 VLSI-suunnittelussa._NEWLINE_Klassisia tietojenk\xc3\xa4sittelyteorian osa-alueita ovat mm. formaalit kielet ja kieliopit, algoritmiteoria ja laskettavuus, automaattiteoria, sanojen kombinatoriikka, formaalit menetelm\xc3\xa4t, rinnakkaislaskennan mallittaminen ja verifiointi sek\xc3\xa4 laskennallinen logiikka.'